Държавен вестник, бр. 30, 2002 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  30
3. сертификат от българска национална сис-
тема за оценка на качеството на клинична ла-
боратория и диагностичните лаборатории по
микробиология, вирусология, паразитология,
микробиология и инфекциозна имунология;
4. план за дейността на лечебното заведение
и неговата икономическа ефективност;
5. декларация от управителя, респ. директо-
ра на лечебното заведение, че заделя 40 % бру-
то от размера на приходите, реализирани по
договор с НЗОК, за възнаграждения, включи-
телно осигурителни и здравноосигурителни
плащания, на персонала в лечебното заведение
за болнична помощ.
(2) Изпълнителите на болнична помощ по
чл. 5, ал. 1 ЗЛЗ прилагат всички необходими
документи с изключение на разрешение за осъ-
ществяване на дейността на министъра на здра-
веопазването и съдебно решение за регистра-
ция на лечебното заведение.
Чл. 240. Изпълнителите на болнична помощ,
сключили договор с НЗОК за срока на действие
на НРД 2001, прилагат:
1. декларация от управителя, респ. дирек-
тора на лечебното заведение за липса на про-
мени в обстоятелствата, предвидени в чл. 15,
ал. 2;
2. всички документи по чл. 239, ал. 1, т. 1—5.
Раздел III
Условия и ред за оказване на болнична помощ
Чл. 241. (1) Изпълнител на болнична помощ
оказва договорената медицинска или стомато-
логична помощ на ЗЗОЛ, на които е издадено
“Направление за хоспитализация” (бл. МЗ-
НЗОК № 7).
(2) Здравноосигуреното лице може да бъде
насочено за хоспитализация от всеки лекар или
стоматолог съгласно Наредбата за достъп на
ЗЗОЛ до лечебните заведения за извънболнич-
на и болнична помощ.
(3) В случаите, когато пациент самостоятел-
но се обърне към изпълнител на болнична по-
мощ, сключил договор с НЗОК, той се хоспита-
лизира след преценка за необходимостта от
болнично лечение.
Чл. 242. (1) Лекарите и стоматолозите от
лечебните заведения за извънболнична помощ
насочват с медицинско направление ЗЗОЛ към
изпълнители на болнична помощ съгласно
чл. 21, ал. 1 и 3 и чл. 21а от Наредбата за достъ-
па на ЗЗОЛ към лечебните заведения за извън-
болнична и болнична помощ.
(2) Когато необходимите за лечението ме-
дицински дейности не могат да бъдат осигуре-
ни от изпълнителите на болнична помощ по
ал. 2, ЗЗОЛ се насочват към:
1. областна, междуобластна или национал-
на болница съгласно заповед на министъра
на здравеопазването, издадена на основание
чл. 21, ал. 6 от Наредбата за достъпа на ЗЗОЛ
до лечебните заведения за извънболнична и
болнична помощ, ако заболяването на лице-
то е включено в списъка на клиничните пъте-
ки, за които лечебното заведение е сключило
договор с НЗОК;
2. клинична болница “Лозенец”—София, Во-
енномедицинска академия—София, Национал-
на многопрофилна транспортна болница “Цар
Борис III”—София, и Медицински институт на
МВР—София, ако заболяването на лицето е
включено в списъка на клиничните пътеки, за
които лечебното заведение е сключило дого-
вор с НЗОК.
(3) За да бъде включен в клинична пътека,
ЗЗОЛ трябва да отговаря на индикациите за
хоспитализация, определени в нея.
Чл. 243. (1) Управителят, съответно изпъл-
нителният директор на лечебното заведение за
болнична помощ, предоставя на РЗОК и обявя-
ва на видно място работния график на кабине-
тите в диагностично-консултативния блок.
(2) Районната здравноосигурителна каса и
съответните поделения по общини:
1. предоставят информацията по ал. 1 на из-
пълнителите на извънболнична помощ при
месечното отчитане на дейността им;
2. обявяват на видно място в РЗОК инфор-
мацията по ал. 1 за ЗЗОЛ.
Чл. 244. Изпълнителите на болнична помощ
се задължават да осигурят на пациентите не-
прекъснатост на болничната помощ и грижите,
както и координация между специалистите,
които ги осъществяват.
Чл. 245. Районната здравноосигурителна
каса и съответните поделения по общини:
1. предоставят на изпълнителите на извън-
болнична помощ информация за лечебните за-
ведения за болнична помощ в съответната об-
ласт, сключили договор с НЗОК, както и за
договорените с тях клинични пътеки;
2. своевременно уведомяват изпълнителите
на извънболнична помощ за промяна на дого-
ворните отношения с лечебните заведения за
болнична помощ;
3. обявяват на видно място информацията
по т. 1 за нуждите на ЗЗОЛ.
Чл. 246. Специалистът от диагностично-
консултативния блок на лечебното заведение
определя деня и часа за хоспитализация на па-
циента, които вписва в направлението за хос-
питализация и в журнала за планов прием на
пациенти.
Чл. 247. При приемане в лечебното заведе-
ние за болнична помощ изпълнителят на бол-
нична помощ информира пациента, членовете
на семейството му или придружаващото го лице
за предлаганата медицинска помощ и очаква-
ните разходи за сметка на пациента за тази
помощ съгласно чл. 37 ЗЗО и Наредба № 22 от
1997 г. за условията и реда за заплащане на
медицинската помощ по избор на пациента
(обн., ДВ, бр. 122 от 1997 г.; изм. бр. 29 от 1998 г.,
бр. 40 от 2001 г.).